༄༅། །ཨོཾ་ཨཱཿཧཱུཾ། རིག་སྟོང་ཟུང་འཇུག་གདོད་མའི་སྐུ། །ཆོས་སྐུའི་བླ་མ་
ཀློང་ཆེན་པ། །གསོལ་བ་འདེབས་སོ་ཐུགས་རྗེས་ཟུངས། །ལྟ་བ་རྟོགས་པར་བྱིན་
གྱིས་རློབས། །གསལ་སྟོང་དབྱེར་མེད་ལས་འབྲེལ་རྩལ། །གསོལ་བ་འདེབས་
སོ་ཐུགས་རྗེས་ཟུངས། །སྒོམ་པ་གོམས་པར་བྱིན་གྱིས་རློབས། །སྐྱུ་འཕྲུལ་རོལ་
མོ་ངག་གི་དབང་། །གསོལ་བ་འདེབས་སོ་ཐུགས་རྗེས་ཟུངས། །སྤྱོད་པ་མཐར་
ཕྱིན་བྱིན་གྱིས་རློབས། །ངོ་བོ་སྟོང་པ་ཆོས་ཀྱི་སྐུ། །རང་བཞིན་གསལ་བ་ལོངས་
སྤྱོད་རྫོགས། །ཐུགས་རྗེ་ཀུན་ཁྱབ་སྤྲུལ་པའི་སྐུ། །སྐུ་གསུམ་བླ་མར་གསོལ་བ་
འདེབས། །བརྒྱུད་གསུམ་བླ་མས་ཐུགས་རྗེས་ཟུངས། །གསོལ་བ་འདེབས་སོ་
རིག་འཛིན་ཚོགས། །བྱིན་གྱིས་རློབས་ཤིག་མཁའ་འགྲོ་རྣམས། །རིག་པ་འཛིན་
པ་རྣམ་རྟོག་བྲལ། །ཀློང་གྲོལ་ཡངས་པ་ཆེན་པོ་ཉིད། །མྱུར་དུ་རྟོགས་པར་བྱིན་
གྱིས་རློབས། །མ་བཅོས་བཏང་བཞག་བྲལ་བའི་དབྱིངས། །གཉུག་མ་ལྷུན་
མཉམ་ཆེན་པོའི་མལ། །མ་བཅོས་སུམ་ལྡན་སྒོམ་པའི་ཀློང་། །མྱུར་དུ་ཕྱིན་པར་
བྱིན་གྱིས་རློབས། །ཆོས་ཉིད་ཕྱམ་གདལ་ཡངས་པའི་ཀློང༌། །རང་གྲོལ་ཤར་
གྲོལ་ཅེར་གྲོལ་ངང་། །གཉེན་པོའི་རྩོལ་བ་བྲལ་བའི་ཀློང་། །སྤྱོད་པ་མཐར་ཕྱིན་
བྱིན་གྱིས་རློབས། །ཡེ་ཤེས་དྲི་མ་མེད་པའི་དབྱིངས། །གློ་བུར་མུན་པ་དབྱིངས་སུ་
ཡལ། །ཡེ་ནས་གཞི་རྫོགས་ཆོས་སྐུའི་ཀློང་། །སྐུ་གསུམ་ཡོངས་གྲོལ་བྱིན་གྱིས་
རློབས། །ཚུལ་འདི་དད་པའི་སྤྲིན་གཞོན་གྱིས། །བསྐུལ་ངོར་ཉི་མཁའ་ཡངས་པའི་མཁར། །ཐུགས་རྗེ་
བདུད་རྩིའི་སྤྲིན་ཕུང་ལས། །འཛད་མེད་སིམ་བྱེད་ཅུང་སྤྲོས་སོ།། །།
322

གསོལ་འདེབས་དང་བསྟོད་ཚོགས་སྐོར།